സംസ്ഥാനത്ത് മൂന്ന് പേര്ക്ക് കൂടി സിക്ക സ്ഥിരീകരിച്ചു തിരുവനന്തപുരം സംസ്ഥാനത്ത് മൂന്ന് പേര്ക്ക് കൂടി സിക്ക വൈറസ് രോഗം സ്ഥിരീകരിച്ചു. തിരുവനന്തപുരം ജില്ലിയിലെ ശ്രീകണ്ഠേശ്വരം സ്വദേശി 53, പാലോട് സ്വദേശിനി 21, മെഡിക്കല് കോളേജ് സ്വദേശിനി 30 എന്നിവര്ക്കാണ് രോഗം സ്ഥിരീകരിച്ചതെന്ന് ആരോഗ്യമന്ത്രി വീണ ജോര്ജ് അറിയിച്ചു. തിരുവനന്തപുരം മെഡിക്കല് കോളേജ് വൈറോളജി ലാബില് നടത്തിയ പരിശോധനയിലാണ് സിക്ക വൈറസ് സ്ഥിരീകരിച്ചത്. ഇതോടെ സംസ്ഥാനത്ത് ആകെ വൈറസ് ബാധിച്ചവരുടെ എണ്ണം 51 ആയി. അഞ്ച് പേരാണ് നിലവില് ചികിത്സയിലുള്ളത്. ഇവരാരും തന്നെ ഗര്ഭിണികളോ ആശുപത്രിയില് പ്രവേശിപ്പിക്കപ്പെട്ടവരോ അല്ല. ചികിത്സയിലുള്ള ആരുടെയും ആരോഗ്യനില അപകടകരമല്ല.